Leta 1686 so ga osvobodili in ga z majhno vojsko poslali v Transilvanijo. Njegov pohod je leta 1688 propadel. Ponovno so ga vrgli v ječo in ga leta 1690 z vojsko 16.000 mož tretjič poslali v Transilvanijo. Septembra je v Zărneştiju uničil združeno vojsko generala Donata Heisslerja in grofa Mihályja Telekija in bil po zmagi izvoljen za kneza Transilvanije. V protinapadu cesarske vojske je leta 1691 izgubil knežji položaj in celo Transilvanijo. V bitki pri Slankamnu je poveljeval osmanski konjenici in se do konca osmansko-avstrijske vojne hrabro boril proti Habsburžanom. Še posebej se je izkazal v bitki pri Senti leta 1697.